# «1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы

«1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы — 1941—1945 йылдарҙағы Бөйөк Ватан һуғышында Еңеүҙең 50 йыллығы айҡанлы Рәсәй Федерацияһының 1993 йылдың 7 июлендәге Законы менән булдырылған Рәсәй, Украина, Ҡаҙағстан һәм Белоруссияның дәүләт наградаһы, шулай уҡ Ҡаҙағстан Республикаһының 1993 йылдың 26 октябрендәге Юғары Советы ҡарары нигеҙендә, Беларусь Республикаһы Президентының 1995 йылдың 14 мартындағы 102-се указы нигеҙендә юбилей миҙалы итеп танылған дәүләт наградаһы.
2010 йылдың 7 сентябренән миҙал Рәсәй Федерацияһының дәүләт наградаһы булып тормай.

# «1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы
## Миҙал тураһындағы Положение

Миҙал менән «1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы менән 1941—1945 йылдарҙағы Бөйөк Ватан һуғышы фронттарындағы хәрби ғәмәлдәрҙә ССР Союзы Ҡораллы Көстәре сафтарында ҡатнашҡан бөтә хәрби һәм ялланған ғәскәри хеҙмәткәрҙәр, Бөйөк Ватан һуғышы партизандары, совет подпольеһында ҡатнашыусылар, ә шулай уҡ «1941-1945 йылдарҙағы Бөйөк Ватан һуғышында Германияны еңгән өсөн» , «Японияны еңгән өсөн» миҙалдары менән бүләкләнгәндәр шулай уҡ «1941-1945 йылдарҙағы Бөйөк Ватан һуғышында Германияны еңгән өсөн» миҙалына танытмаһы йәки һуғышта ҡатнашыусы танытмаһы булғандар ; «1941-1945 йылдарҙағы Бөйөк Ватан һуғышында фиҙакәр хеҙмәт өсөн», «Ленинградты обороналаған өсөн», «Мәскәүҙе обороналаған өсөн», «Одессаны обороналаған өсөн», «Севастополде обороналаған өсөн», «Сталинградты обороналаған өсөн», «Кавказ обороналаған өсөн», «Киевты обороналаған өсөн» һәм «Совет Поляр аръяғын обороналаған өсөн» миҙалдарына лайыҡ булған «Хеҙмәт батырлығы өсөн», «Өлгөлө хеҙмәте өсөн» миҙалдары менән бүләкләнгән тыл хеҙмәтсәндәре 1941 йылдың 22 июненән 1945 йылдың 9 майына тиклем, ваҡытлыса оккупацияланған территорияларҙа эшләгән осорҙан тыш, алты айҙан да кәм булмаған осорҙа эшләгән кешеләр; икенсе донъя һуғышы осоронда фашистар һәм уларҙың союздаштары ойошторған элекке бәлиғ булмаған концлагерь, гетто һәм башҡа мәжбүри тотоу урындары тотҡондары бүләкләнә.

# «1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы
## Миҙалдың тасуирламаһы

«1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы түңәрәк формала, 32 мм диаметрлы, томпактан эшләнгән. Миҙалдың алғы яғында Спасск манараһы менән Кремль диуары, Ровтағы Покров соборы һәм байрам салюты һүрәттәре. Миҙалдың аҫҡы өлөшөндә — «1945-1995» һандары, түңәрәк буйлап — лавр ботаҡтары. Миҙалдың кире яғында «50 лет Победы в Великой Отечественной войне 1941—1945 гг.» яҙыуы. Аҫта түңәрәк буйлап ярым лавр тажы. Миҙалдың ситтәре ҡаймаланған. Бөтә яҙыуҙар һәм һүрәттәр ҡабарынҡы итеп эшләнгән.
Миҙал биш мөйөшлө ҡалыпҡа элмәк һәм дүңгәләк ярҙамында тоташтырыла. Ҡалып 24 мм киңлегендәге ебәк муар таҫма менән ҡапланған. Таҫманың һул яғынан биш буй: өс ҡара һәм ике ҡыҙғылт һары төҫтәрҙә. Һәр бер буйҙың киңлеге 2 мм . Миҙалдың уң яғы ҡыҙыл төҫтә. Ситтәге 1 миллиметрлыҡ ҡара буйҙар ҡыҙғылт һары буйҙар менән ҡаймаланған.

# «1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы
## Фотоһүрәттәр

* Миҙалдың реверсы
* Файл:«1941—1945 йылдарҙағы Бөйөк Ватан һуғышында Еңеүгә илле йыл» юбилей миҙалы.png